قاسم موئەیەدزادە

قاسم موئەیەدزادە ناسراو بە ھەڵۆ (لەدایبکووی ١٩٥٢ لە مەهاباد، ڕۆژهەڵاتی کوردستان) شاعیرێکی کوردە.

 ژیان 
قاسم موئەیەدزادە ساڵی ١٩٥٢ (١٣٣١ی هەتاوی) لە شاری مەھاباد لە دایک بووە و خوێندنی سەرەتایی ھەر لەو شارە دەس پێ کردووە و ساڵی ١٩٧١ دیپلۆمی وەرگرتووە.

ساڵی ١٩٧٥ چووەتە فێرگەی مامۆستایان لە ورمێ و دوو ساڵ دواتر (١٩٧٧) فەوقی دیپلۆمی زمانی ئینگلیزی تەواو کردووە و تا ساڵی ١٩٩٣ وانەی ئینگلیزی وتووەتەوە. ساڵی ١٩٩١ لە زانستگای ئازادی ئیسلامیی لقی مەهاباد بەکالوریۆسی زمان و وێژەی فارسی وەرگرتووە و لە مامۆستایەتیش بەردەوام بووە.قاسم موئەیەدزادە ، پشکۆ کامەران، خاک تیڤی، ٢٣ی ئایاری ٢٠٢٠ بڵاو کراوەتەوە.قاسم موئەیەدزادە، کوردیپێدیا

 شیعر 
قاسم موئەیەدزادە لە تەمەنی لاوێتییەوە دەستی بە شیعر وتن کردووە. شاکاری (یارە ژیکەڵانەکەم)ییارە ژیکەڵانەکەم! قاسم موئەیەدزادە/هەڵۆ، ڕۆژپڕێس لە تەمەنی بیست و پێنج ساڵیدا (١٩٧٧) هۆنیوەتەوە. بە زمانی کوردی و فارسی و بە هەردووک شیوەکانی عەرووزی و نوێ خاوەنی بەرهەمە، هەروەها شیعری هەجویشی هەیە.کتێبی "نگاهی به تاریخ مهاباد" نووسینی سەید موحەممەد سەمەدی ، ١٣٧٣ هەتاوی هەڵۆ دوای هاوار، چاوە و کاک سوارە بە چوارەم کەس لە ڕۆژهەڵاتی کوردستان پێناسە دەکرێ کە شیعری نوێی کوردی دانابێ.گۆڤاری باران، ساڵی یەکەم، ژمارە ٢، ئەیلوولی ٢٠١٦

 بەرهەمەکان 
قاسم موئەیەدزادە خاوەنی دوو بەرهەمی چاپ کراوە کە لە هەمبەر شێوەی بڵاو بوونەوەی دانەیەکیان ناڕەزایەتی دەربڕیوەناڕەزایەتی شاعیری مەهابادی لە شێوازی لە چاپ دانی شیعرەکانی، هاژە، ٨ی ئابی ٢٠٢٠ بڵاو کراوەتەوە.:

 برووسکەبرووسکە، چاپەمەنی سەلاحەدینی ئەیووبی، چاپی یەکەم زستانی ١٣٧٩ (٢٠٠٠) (کۆمەڵە شیعری نێوان ساڵەکانی ١٩٧٢ بۆ ١٩٩٨)
 برووسکە و ڕەهێڵەی دوای برووسکەبرووسکە و ڕەهێڵەی دوای برووسکە، چاپەمەنی مادیار (سەرجەم بەرهەمە شیعرییەکان)

 نموونەی شیعری 

 سێڵاو هات و 
 ڕووگەیەکم بوو، ڕووخاندی.
 بەڵام لافاویش نەیتوانی 
 خۆشەویستیت، لە دڵما بکووژێنێتەوە.
 ئەجەل هات و گیانی بردم،
 بەڵام نەیتوانی ئەوینت
 لەسەر دوایین چڵی دڵم هەڵبفڕێنێ.
 ئەوە ئێستەش وشکەساڵە و
 تەنیا خوڕەی خۆشەویستیت
 دەشت و کێو و دار و دەوەن دەخەمڵێنێ.
 شەم و پەپوولە و ڕووبارە،
 خۆشەویستیت.

 سەرچاوەکان 

پۆل:شاعیران بە زمانی کوردی
پۆل:کوردەکانی ڕۆژھەڵاتی کوردستان
پۆل:لەدایکبووانی ١٩٥٢